CELEX: 32021D1184
Language: et
Date: 2021-07-15 00:00:00
Title: Poliitika- ja julgeolekukomitee otsus (ÜVJP) 2021/1184, 15. juuli 2021, millega nimetatakse ametisse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi vägede juhataja ning tunnistatakse kehtetuks otsus (ÜVJP) 2021/471 (ATALANTA/4/2021)

19.7.2021   
               
               
                  ET
               
               
                  Euroopa Liidu Teataja
               
               
                  L 257/1
               
            
         POLIITIKA- JA JULGEOLEKUKOMITEE OTSUS (ÜVJP) 2021/1184,
         15. juuli 2021,
         millega nimetatakse ametisse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi vägede juhataja ning tunnistatakse kehtetuks otsus (ÜVJP) 2021/471 (ATALANTA/4/2021)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 10. novembri 2008. aasta ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks, (1) eriti selle artikli 6 lõiget 1,
         ning arvestades järgmist:
         
                     (1)
                  
                  
                     Vastavalt ühismeetme 2008/851/ÜVJP artikli 6 lõikele 1 volitas nõukogu poliitika- ja julgeolekukomiteed tegema asjakohaseid otsuseid Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi vägede juhataja nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 17. märtsil 2021 vastu otsuse (ÜVJP) 2021/471, (2) millega nimetatakse kontradmiral Luca Pasquale ESPOSITO Atalanta ELi vägede juhatajaks.
                  
               
                     (3)
                  
                  
                     ELi operatsiooni ülem soovitas nimetada uueks ELi vägede juhatajaks alates 4. augustist 2021 kapten Alejandro CUERDA LORENZO. Hispaania ametiasutused on teatanud, et kapten Alejandro CUERDA LORENZO edutatakse kontradmiraliks tema nimetamisel ELi vägede juhatajaks.
                  
               
                     (4)
                  
                  
                     ELi sõjaline komitee toetas 21. juunil 2021 kõnealust soovitust.
                  
               
                     (5)
                  
                  
                     Otsus (ÜVJP) 2021/471 tuleks seetõttu kehtetuks tunnistada.
                  
               
                     (6)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi vägede juhatajaks nimetatakse alates 4. augustist 2021 kontradmiral Alejandro CUERDA LORENZO.
         
         
            Artikkel 2
            Otsus (ÜVJP) 2021/471 tunnistatakse kehtetuks.
         
         
            Artikkel 3
            Käesolev otsus jõustub selle vastuvõtmise päeval.
            Seda kohaldatakse alates 4. augustist 2021.
         
         
            Brüssel, 15. juuli 2021
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 301, 12.11.2008, lk 33.
         
            (2)  Poliitika- ja julgeolekukomitee 17. märtsi 2021. aasta otsus (ÜVJP) 2021/471, millega nimetatakse ametisse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi vägede juhataja ning tunnistatakse kehtetuks otsus (ÜVJP) 2020/1826 (ATALANTA/2/2021) (ELT L 98, 19.3.2021, lk 1).